paragraph_text: Glavni je grad Marki Ancona. Regija je podijeljena na 4 pokrajine: Ancona, Ascoli Piceno, Macerata - sve tri su dijelovi nekadašnjeg teritorija Picenum - te Pesaro e Urbino, koja se sastoji od nekoć odvojenih pokrajina Pesaro i Urbino, koje su bile dijelom rimske Umbrije. Godine 2004. izglasano je uvođenje pete pokrajine, Ferma, a izglasano će stupiti na snagu 2009. godine. Svaka pokrajina regije Marke ima svoju zasebnu povijest, što se može pripisati reljefu regije - osim riječnih dolina i često vrlo uskog obalnog pojasa, zemlja je brdovita.